آمریکا بیرلشمیش دؤولتلرینین آریزونا ایالتین‌ده تخمیناً ۱۰ ایلدیر بیتکیسل حیات‌دا اولان و تجاوزه اوغرایان بیر قادین اوشاق دونیایا گتیردی.
یئرلی مطبوعاتین‌دا چیخان خبرده، فینیکس شهرین‌ده، پلیسین، هاسیندا هلت‌کیر خسته‌خاناسین‌داکی جینسی تجاوز حادثه‌سینه باغلی سوروشدورما باشلاتدیغی بیلدیریلدی.
بوغولما تهلوکه‌سین‌دن سونرا تخمیناً ۱۰ ایلدیر نباتی حیات‌دا یاشایان و آدی آچیقلانمایان قادین، معالیجه گؤردویو خسته‌خانادا اوغرادیغی تجاوز نتیجه‌سین‌ده حامیله قالدی و ۲۹ دسامبردا بیر اوشاق دوغدو.
خسته‌خانا پرسنلینین بیتکیسل حیاتداکی قادینین حامیله اولدوغونو دوغانا قدر فرق ائتمدیگی ایفاده ائدیله‌ن خبرده، کؤرپه‌نین ایسه حیات‌دا و ساغلیقلی اولدوغو قید ائدیلدی.
هاسیندا هلت‌کیر خسته‌خاناسی سؤزچوسو نانسی سالمون ایسه سوروشدورمانین داوام ائتدیگینی و بو مرحله‌ده داها چوخ آچیقلاما وئره‌بیلمه‌یه‌جگینی سؤیله‌دی.
